open-index/open-wikipedia-markdown huggingface dataset:
Māllēpe

**Parastā māllēpe** (*Tussilago farfara*) ir kurvjziežu dzimtas suga. Tā ir vienīgā suga māllēpju ģintī. Māllēpes ir viena no krustaiņu (arī cinerāriju) cilts ģintīm. Māllēpju dabiskais izplatības areāls ir Eiropa un Āzijas rietumi un vidus daļa. Tās izmanto tradicionālajā medicīnā. Māllēpju zinātniskais nosaukums *Tussilago* ir cēlies no latīņu vārda *tussis*, kas nozīmē ‘klepus’.

## Apraksts
Māllēpēm ir ložņājošs saknenis, no kura agri pavasarī izaug sīkām, zvīņveidīgām lapiņām klāti ziedneši, kuru galos spilgti dzelteni ziedu kurvīši. Pēc noziedēšanas attīstās apaļas vai nierveida lapas uz gara kāta. Lapas palielas, līdz 20 cm platumā. Vecākām lapām, virspuse kaila un tumši zaļa, bet apakšpuse — sudrabaina un tūbaina. Jaunām lapiņām abas puses tūbainas.

## Ķīmiskais sastāvs
Māllēpju lapas satur gļotvielas, glikozīdus, karotinoīdus, miecvielas, dažādas organiskās skābes un citus savienojumus. Ziedos atrodami karotinoīdi, miecvielas, fitosterīni, flavonoīdi u.c.

## Izmantošana
Māllēpju sastāvā ir aktīvās vielas ar pretiekaisuma un mīkstinošu iedarbību, tās veicina arī bronhu un sviedru dziedzeru sekrēciju. Māllēpju tēju un uzlējumu lieto lielākoties dažādu elpceļu saslimšanu ārstēšanai. Māllēpes ārstnieciskās īpašības, it sevišķi pretiekaisumu iedarbību, atbalsta arī zinātniski pētījumi.

Tautas medicīnā svaigu māllēpju lapu sulu dzer pret tuberkulozi.

## Atsauces

## Ārējās saites
*
Kaspersky Lab

***Kaspersky Lab*** ir uzņēmumu grupa ar pārvaldītājsabiedrību Apvienotajā Karalistē un digitālo infrastruktūru, kas tiek migrēta uz Šveici. Tai ir izpētes/izstrādes centri un drošības eksperti visā pasaulē: Eiropā, Krievijā, Japānā, ASV, Izraēlā, Austrālijā, Dienvidkorejā, Tuvajos Austrumos un Latīņamerikā. Kopš 1997. gada *Kaspersky Lab* rada aizsardzības risinājumus un pakalpojumus lielām korporācijām, maziem un vidējiem uzņēmumiem, kā arī mājas lietotājiem. *Kaspersky Lab* darbojas gandrīz 200 pasaules valstīs un teritorijās; tās tehnoloģijas aizsargā vairāk nekā 400 miljonus lietotāju visā pasaulē.

## Atsauces
Mēre un Rumsdāle

**Mēre un Rumsdāle** (, ) ir viena no 15 Norvēģijas filkēm. Filke robežojas ar Trendelāgas, Innlandetes un Vestlanne filkēm. Mēres un Rumsdāles administratīvais centrs ir Molde. Filkē ir vēl 5 pilsētas: Olesunna (pēc iedzīvotāju skaita lielāka nekā Molde), Kristiansunna, Ulsteinvīka, Fusnavoga un Ondalsnēse. 2016. gadā Mērē un Rumsdālē dzīvoja 265 tūkstoši cilvēku. Filki veido trīs apgabali — Dienvidmēre, Rumsdāle un Ziemeļmēre (Rumsdāle atrodas starp Dienvidmēri un Ziemeļmēri).

## Ārējās saites

*
Oplanne

**Oplanne** (, ) bija viena no Norvēģijas filkēm. Tā tika likvidēta , kad reģionālās reformas gaitā to apvienoja ar Hēdmarku, izveidojot Innlandetes filki.

Filke robežojās ar Trendelāgas, Mēres un Rumsdāles, Sognas un Fjūranes, Buskerudas, Ākešhusas, Oslo un Hēdmarkas filkēm. Oplannes administratīvais centrs bija Lillehammere. Filkē bija vēl 4 pilsētas: Jēvīka, Fāgernese, Uta un Vinstra. 2016. gadā Oplannē dzīvoja 189 tūkstoši cilvēku. 1994. gadā Lillehammerē notika XVII ziemas olimpiskās spēles.
Sojuz MS-03

***Sojuz MS-03*** () bija Krievijas kosmosa kuģis apkalpes nogādāšanai uz Starptautisko kosmosa staciju (SKS). Orbītā palaists 2016. gada novembrī; uz zemes atgriezās 2017. gada jūnijā.
 
## Apkalpe
Kuģa *Sojuz MS-03* apkalpe augšupceļā un lejupceļā:

Dublējošā apkalpe:
* Fjodors Jurčihins, komandieris, *[[Roskosmos]]* 
* Paolo Nespoli, lidojuma inženieris, *[[Eiropas Kosmosa aģentūra|ESA]]* 
* Džeks Fišers, lidojuma inženieris, NASA, 

## Lidojuma gaita
*Sojuz MS-03* tika palaists  20:20:13 UTC ar nesējraķeti *[[Sojuz-FG]]* no Baikonuras kosmodroma 1. starta laukuma 5. palaišanas iekārtas.

Saslēgšanās ar staciju notika 19. novembrī 21:58 UTC pie *[[Rassvet (SKS)|Rassvet]]* moduļa. Tuvošanās un saslēgšanās notika automātiskā režīmā.

No stacijas *Sojuz MS-03* atvienojās  10:47 UTC. Zemi nolaižamais aparāts sasniedza 14:10 UTC, 147 km uz dienvidaustrumiem no Žezkazghanas, Kazahstānā. Lidojuma ilgums — 196 dienas 17 stundas 49 minūtes.

## Ārējās saites

* ''Sojuz MS-03'' lapa SKS Lidojumu vadības centrā
41. šaha olimpiāde

**41. [[šaha olimpiāde]]** notika no 2014. gada 1. līdz 14. augustam Norvēģijas pilsētā Trumsē.

## Vispārīgs apskats
Olimpiādē piedalījās 177  vīriešu (ieskaitot Norvēģijas "B", "C" un "D") un 136 sieviešu (ieskaitot  Norvēģijas "B", "C" un "D") komandas.

Spēles reglaments: Šveices sistēma 11 kārtās. Apdomas laiks: katram spēlētājam 90 minūtes 40 gājieniem un turpinājumā 30 minūtes līdz partijas beigām ar 30 sekunžu pieskaitījumu katram partijā izdarītam gājienam sākot ar pirmo.

Vērtējums: Par uzvaru mačā komanda ieguva divus mačpunktus, par neizšķirtu (2:2) vienu mačpunktu. Turnīra noslēgumā augstāku vietu ieguva komanda, kura bija guvusi 11 kārtās vairāk mačpunktu (MP). Pie vienādiem rādītājiem, vietas noteikšanai lietoja Zonneborna-Bergera punktu summu (ZBP). Ja arī tā izrādījās vienāda, tad bija jāizšķir partijās iegūtai punktu summai (P).

Olimpiādes galvenais tiesnesis bija FIDE starptautiskais tiesnesis Panagiotis Nikolopoulos (Grieķija).

## Vīriešu turnīra rezultāti
: Vīriešu (atklātā) turnīra labākās komandas bija:

### Labākie rezultāti pie galdiņiem
Šajā olimpiādē katra galdiņa labākais spēlētājs tika noteikts pēc performances reitinga. Ķīnas šahistam Jui Janji bija labākais performances reitings starp visiem olimpiādes dalībniekiem.
* 1. galdiņš:  Veselins Topalovs 2872 
* 2. galdiņš:  Ngujens Ngok Čion Šons 2843
* 3. galdiņš:  **[[Jui Janji]]** 2912
* 4. galdiņš:  Nikola Sedlaks 2773
* Rezervists:  Semjuels Šenklends 2831

### Latvijas komandas sniegums
Latvijas vīriešu komanda ierindojās 35. vietā. Tās dalībnieku rezultāti apkopoti tabulā:

## Sieviešu turnīra rezultāti
: Sieviešu turnīrā labākās komandas bija:

### Labākie rezultāti pie galdiņiem
Šajā olimpiādē katra galdiņa labākā šahiste tika noteikta pēc performances reitinga. Gruzijas šahistei Nanai Dzagnidzei tas bija vislabākais starp visām olimpiādes dalībniecēm.
* 1. galdiņš:  **[[Nana Dzagnidze]] 2719**
* 2. galdiņš:  Valentīna Guņina 2651
* 3. galdiņš:  Aleksandra Kosteņuka 2639
* 4. galdiņš:  Natālija Žukova 2512
* Rezerviste:  Padminī Routa 2584

### Latvijas komandas sniegums
Latvijas sieviešu komanda ierindojās 39. vietā. Tās dalībnieču rezultāti apkopoti tabulā:

## Nonas Gaprindašvili balva
Nonas Gaprindašvili vārdā nosaukto balvu ieguva Ķīna, kurai bija visaugstākie rādītāji abu tās komandu (vīriešu un sieviešu) vērtējumā.

## Atsauces

## Ārējās saites

* 41st Chess Olympiad: Tromsø 2014 
* Oficiālā mājaslapa
Segvārds Vientulis

**"Segvārds Vientulis"** ir režisora Normunda Puča 2014. gadā uzņemta inscenēta dokumentālā filma, vēsturiskās personas filmā atveido vairāki Latvijā pazīstami aktieri. Mūziku filmai sarakstījis komponists Rihards Dubra.
Tā bija skatītākā latviešu dokumentālā filma 2014. gadā.

## Anotācija
Filma ir dokumentāls stāsts par Latvijas nacionālo partizānu organizācijas LTS(p)A izveidi Latgalē un tās vadītāja ar segvārdu "Vientulis" katoļu priestera Antona Juhņeviča likteni.
Tā ir balstīta uz patiesiem notikumiem pēc padomju okupācijas varas atgriešanās Latgalē no 1944. gada vasaras līdz 1945. gada beigām. Vanagu katoļu draudzes priesteris baznīcas saimniecības telpās slēpa vietējos vīriešus no mobilizācijas vācu un Sarkanajā armijā. Savas pārliecības dēļ nonākot konfliktā ar varu, viņš bija spiests izšķirties par radikālu soli.

## Lomās
* priesteris Antons Juhņevičs - Varis Piņķis,
* NKVD vecākais leitnants Longins Avdjukevičs - Vilis Daudziņš, 
* nacionālo partizānu organizācijas LTS(p)A štāba priekšnieks - Edgars Samītis, 
* arhibīskaps Antonijs Springovičs - Juris Bartkevičs, 
* Tautas komisāru padomes priekšsēdētājs Vilis Lācis - Edgars Pujāts, 
* Jānis Klimkāns - Andris Bulis.

## Atsauces

## Ārējās saites

* filmas.lv profils
Tomā Peskjē

**Tomā Gotjē Peskjē** (*Thomas Gautier Pesquet*, dzimis ) ir Francijas inženieris, Eiropas Kosmosa aģentūras kosmonauts.

2001. gadā Tomā Peskjē ieguva bakalaura grādu augstskolā *École nationale supérieure de l'aéronautique et de l'espace* kosmisko sistēmu un kosmisko aparātu mehānikas specialitātē.
2001. gada oktobrī viņš sāka darbu Spānijas uzņēmumā *[[GMV Innovating Solutions|GMV]]* kā Zemes tālizpētes kosmisko aparātu dinamikas inženieris. 2002. gadā pārgāja darbā uz Francijas kosmosa aģentūru.
No 2004. līdz 2006. gadam Peskjē studēja *[[Air France]]* lidotāju skolā. Pēc tam strādāja *Air France* par *[[Airbus-320]]* pilotu instruktoru.

2009. gada 20. maijā Tomā Peskjē tika uzņemts Eiropas Kosmosa aģentūras astronautu vienībā.

2014. gada 17. martā paziņots, ka Tomā Peskjē iekļauts SKS-50 / SKS-51 ekspedīcijas pamatsastāvā. 2015. gada septembrī bija kosmosa kuģa *[[Sojuz TMA-18M]]* apkalpes lidojuma inženiera dublieris.

Pirmo lidojumu kosmosā Tomā Peskjē sāka 2016. gada novembrī, ar kosmosa kuģi *[[Sojuz MS-03]]* sodoties uz Starptautisko kosmosa staciju. Viņš bija 50. un 51. ekspedīcijas lidojuma inženieris. 2017. gada jūnijā Peskjē atgriezās uz zemes.

Trešais Peskjē lidojums kosmosā sākās 2021. gada 23. aprīlī ar kosmosa kuģi *[[SpaceX Crew-2]]*. Viņš bija SKS 65. ekspedīcijas lidojuma inženieris un komandieris un 66. ekspedīcijas komandieris. 2021. gada 9. novembrī viņš atgriezās uz Zemes.

Kosmisko lidojumu kopsavilkums:

## Iziešanas atklātā kosmosā

## Ārējās saites

* Astronaut Thomas Pesquet ESA 
* Тома Готье Песке astronaut.ru
UTC-10

thumb|500px|UTC-10: Zils (decembris), oranžs (jūnijs), dzeltens (visu gadu), gaiši zils — jūras teritorijas
**UTC-10** ir identifikators laika nobīdei no UTC par -10. Šo laiku izmanto: Havaju salas, Aļaska, Franču Polinēzija un Kuka Salas (CKT).

## Kā standarta laiks (tikai ziemeļu puslodes ziema)
### Ziemeļamerika
*  — Havaju—Aleutu laiks
** Aleutu salas (Aļaska uz rietumiem no 169° 30' rietumu garuma)

## Kā standarta laiks (visu gadu)
### Okeānija
*  — Havaju—Aleutu laiks
** Havajas
** Džonstona atols
* 
** Kuka Salas
* 
** Biedrības salas, tostarp Taiti
** Tuamotu arhipelāgs
** Austrāla un Basa salas

## Vēsturiskas izmaiņas
* 
** Lainas salas, tostarp Kirisimasi (Ziemassvētku sala)
*** IANA laika joslu datubāzes identifikators ir Klusā okeāna/Kirisimasi laiks. Šī laika zona pārgāja 24 stundas uz Datuma maiņas līnijas austrumu puslodes pusi, izlaižot 1995. gada 1. janvāri.

## Vēsturiskas izmaiņas (tikai dienvidu puslodes vasaras laiks)
*  — Samoa laiks pārgāja 24 stundas uz Datuma maiņas līnijas austrumu puslodes pusi, izlaižot 2011. gada 30. decembri.

## Atsauces
Aklā iela

**Aklā iela** ir iela Rīgā, Centra rajonā, Vecrīgā. Aklā iela sākas pie Pils ielas un pēc 40 m noslēdzas strupceļā pie Rīgas Anglikāņu baznīcas (Anglikāņu ielā 2a), nesavienojoties ar citām ielām. Aklajā ielā nav atļauta autotransporta satiksme.

Izveidojusies pēc 1454. gada, kad pilsētā šajā vietā uzcēla aizsargmūrus. Ir daļa no vēsturiskās **Trauksmes ielas**, kas viduslaikos gājusi aizsargmūru iekšpusē visapkārt pilsētai. 19. gadsimtā ielas nosaukums bijis **Maisa iela**, tas radies, pārvēršoties sugas vārdam par īpašvārdu (, burtiski tulkojot - maisa iela). Tā kā Vecrīgā bija divas Maisa ielas, 20.  gadsimta 20. gados pārdēvēta par Aklo ielu.

## Skatīt arī
* Vecrīga

## Atsauces
Aurangzebs

**Aurangzebs** (, *Aurangzeb*, dzimis , miris ) bija Mogulu impērijas valdnieks no 1658. līdz 1707. gadam. Viņa valdīšanas laikā Mogulu impērija bija vislielākā tās pastāvēšanas laikā. Lai kļūtu par valdnieku, viņš esot nogalinājis savu vecāko brāli Daru Šukohu. Aurangzebs centās ieviest visā valstī islāmu. Šī iemesla dēļ bija reliģiskas nesaskaņas ar hindiem un sikhiem. Valdīšanas laikā tika arī atcelta tradīcija atraitnei pašaizdedzināties vīra bērēs.

## Ārējās saites
Music for UNICEF

thumb|250px|Koncerta plakāts
***The Music for UNICEF Concert: A Gift of Song*** bija labdarības koncerts, kas notika 1979. gada 9. janvārī Apvienoto Nāciju Organizācijas Ģenerālajā asamblejā Ņujorkā. Tā mērķi bija savākt līdzekļus UNICEF pasaules bada risināšanas programmai un atzīmēt *[[International Year of the Child]]* sākumu. Koncerts tika ierakstīts un pārraidīts nākamajā dienā NBC kanālā ASV un visā pasaulē. Koncerta moderators bija Deivids Frosts, kā arī Gilda Rednere un Henrijs Vinklers pieteica izpildītājus. Henrijs Fonda arī piedalījās uz īsu brīdi. Katrs izpildītājs parakstīja lielu pergamentu, kas atzīmēja viņu atbalstu UNICEF mērķiem.

Koncerta ideja nāca no Roberta Stigvuda, *[[Bee Gees]]* un Deivida Frosta, kas sākotnēji plānoja koncertu kā ikgadēju pasākumu. Ne visi priekšnesumi tika izpildīti dzīvajā, piemēram, grupa ABBA izpildīja *[[Chiquitita]]* un *Bee Gees* izpildīja *[[Too Much Heaven]]* pie iepriekš ierakstītām fonogrammām. UNICEF no koncerta guva mazāk par 1 miljonu dolāru, neskaitot autortiesību peļņu no dziesmām un izpildījumiem.

## Izpildītāji
*Music for UNICEF* koncertā piedalījās daži no slavenākajiem popmūzikas māksliniekiem tajā laikā. Izpildītāji ziedoja dziesmu izpildīšanas autortiesības UNICEF organizācijai. Piemēram, 2003. gadā UNICEF no *Bee Gees* dziesmas *Too Much Heaven* autoratlīdzības bija guvuši vairāk nekā septiņus miljonus dolāru. Daži mākslinieki ziedoja savu autoratlīdzības tikai uz ierobežotu laiku. Lielākā daļa no dziesmām bija disko dziesmas, kuru vārdi nebija saistīti ar bērnu nabadzību. Bija ieplānota arī Eltona Džona uzstāšanās, bet viņš neieradās uz koncertu.

Vairākas nedēļas pēc koncerta *[[Polydor Records]]* izdeva LP ierakstu, kurā bija apkopotas koncertā izpildītās dziesmas jauktā secībā:
* ABBA — *[[Chiquitita]]*,
* *[[Bee Gees]]* — *[[Too Much Heaven]]*,
* Endijs Gibs — *I Go For You*,
* Endijs Gibs un Olīvija Ņūtona-Džona — *Rest Your Love On Me*,
* Olīvija Ņūtona-Džona — *The Key*,
* Džons Denvers — *Rhymes & Reasons*,
* *[[Earth, Wind & Fire]]* — *September*,
* Rita Kūlidža un Kriss Kristofersons — *Fallen Angels* ,
* Rods Stjuarts — *[[Da Ya Think I'm Sexy?]]*,
* Donna Sammere — *Mimi's Song*.

Ierakstā tika iekļautas arī atklāšanas un noslēguma dziesmas:
* Atklāšanas *medley*, noslēdzoties ar ABBA dziesmu *[[He is Your Brother]]*,
* Noslēguma dziesma — Džekijas Dešanonas *[[Put A Little Love In Your Heart]]*.

## Ārējās saites
* Džona Denvera lapa ar audio paraugiem
* Olīvijas Ņūtonas-Džonas lapa par albumu
* ABBA lapa par koncertu
* Mēģinājuma attēli
* Ekrānuzņēmumi
*
Slāpekļa(V) oksīds

**Slāpekļa(V) oksīds** (N2O5) ir slāpekļa un skābekļa binārais savienojums — slāpekļa oksīds, kurā slāpeklis ir augstākajā oksidēšanas pakāpē +5. Slāpekļa(V) oksīds ir bezkrāsaina, ļoti gaistoša kristāliska viela. Istabas temperatūrā ļoti nestabils, var bez iemesla eksplodēt. Temperatūrā, zemākā par 10 °C, kļūst stabils. Ar N2O5 jāapietas uzmanīgi, jo tā ir toksiska viela, kas sadaloties dod ļoti indīgo NO2 gāzi.

## Vēsture
Slāpekļa(V) oksīdu pirmais ieguvis franču ķīmiķis Anrī Etjēns Devils (*Henri Étienne Sainte-Claire Deville*) 1849. gadā, iedarbojoties ar hloru uz sudraba nitrātu.

## Iegūšana
Iegūst, atņemot slāpekļskābei ūdeni ar fosfora pentoksīdu:
:2HNO3 + P2O5 → 2HPO<sub>3</sub> + N2O5

Var iegūt slāpekļa(IV) oksīda reakcijā ar ozonu:
:2NO2 + O3 → N2O5 + O2

## Molekulas uzbūve
Gāzveida fāzē slāpekļa(V) oksīds sastāv no atsevišķām molekulām ar struktūru O2N−О−NO2, kur abas NO2 grupas izvietotas dažādās plaknēs. Kristālisks N2O5 sastāv no nitronija joniem NO2+ un nitrāta joniem NO3−, tādēļ to sauc arī par **nitronija nitrātu**. Slāpekļa(V) oksīds ir rets piemērs vielai, kas var pastāvēt kā molekulārā, tā arī sāļiem līdzīgā formā. Ļoti ātri atdzesējot gāzveida N2O5, var iegūt metastabilus molekulāros kristālus, kas pie  −70 °C eksotermiski pārvēršas jonu kristālos.

## Ķīmiskās īpašības
Slāpekļa(V) oksīds ir tipisks skābais oksīds. Tas kāri reaģē ar ūdeni, rodoties slāpekļskābei, tādēļ šo oksīdu sauc arī par **slāpekļskābes anhidrīdu**.
:N2O5 + H2O → 2HNO3 

Ar sārmiem reaģē, veidojot nitrātus:
:N2O5 + 2NaOH → 2NaNO<sub>3</sub> + H2O

Reaģē ar organiskām vielām, tai skaitā polimēriem, tādēļ jāuzglabā stikla traukos. 

Viegli sadalās:
:2N2O5 → 4NO2 + O2

Reaģē ar hlora(I) oksīdu, rodoties hlora nitrātam (jādzesē ar šķidru gaisu):
:N2O5 + Cl2O → 2ClNO3

## Izmantošana
Hloroformā izšķīdinātu slāpekļa(V) oksīdu lieto par nitrējošu aģentu. 

## Atsauces
Satīša Dhavana Kosmosa centrs

**Satīša Dhavana kosmosa centrs** (, SDSC) ir Indijas raķešu palaišanas centrs. Tas atrodas Šriharikotas salā Bengālijas līcī, Āndhra Pradēšas štatā. Centra operators ir Indijas Kosmosa pētījumu organizācija.

Kosmodroma ar nosaukumu **Šriharikotas liela augstuma poligons** (*Sriharikota High Altitude Range*, SHAR) būvniecība sākta 1969. gadā un pirmais raķetes starts no *SHAR* notika 1971. gadā, kad palaista zondējošā raķete *RH-125*. 1979. gada 10. augustā notika pirmā pavadoņa palaišana no Šriharikotas, bet nesējraķetes *[[Satellite Launch Vehicle]]* otrās pakāpes kļūmes dēļ pavadonis *[[Rohini 1A]]* ievadīts nepareizā orbītā un pēc deviņām dienām nogāja no orbītas.

2002. gada 5. septembrī kosmodroms pārdēvēts tagadējā vārdā par godu bijušajam Indijas Kosmosa pētījumu organizācijas direktoram Satīšam Dhavanam.

Satīša Dhavana kosmosa centrā ir divi aktīvi starta laukumi, no abiem tiek palaistas raķetes *[[Polar Satellite Launch Vehicle]]* (*PSLV*) un *[[Geosynchronous Satellite Launch Vehicle]]* (*GSLV*).

2012. gadā sākta trešā starta laukuma celtniecība, kura tiks pabeigta 2020. gadā. No tā paredzēts veikt pilotējamos kosmiskos lidojumus.

## Ārējās saites

* Satish Dhawan Space Centre SHAR
Saturns (mitoloģija)

thumbnail|200px|16. gadsimta gravīra, kurā attēlots Saturns
**Saturns** () ir dievība romiešu mitoloģijā, kas sākotnēji bija sējumu dievs, bet vēlāk to sāka uzskatīt par laika dievu. Sengrieķu mitoloģijā Saturna analogs ir Krons. Saturna sieva ir Ope — ražas un sējumu dieviete. Mitoloģijā Saturna dēls Jupiters gāza viņu no troņa, tādēļ Saturns aizbēga uz Latiju, kur ieguva valdnieka pilnvaras. Šī mitoloģiskā fakta dēļ Itālija tiek dēvēta par Saturna zemi. Saturns esot Itālijā ieviesis vīnkopību, zemkopību.

Senie romieši 17. decembrī sāka svinēt svētkus par godu Saturnam — Saturnālijas. Šie svētki ilga nedēļu, un tajos valdīja jautrība, cilvēki viens otru apdāvināja, skolnieki netika sodīti. Vienā no šo svētku dienām vergi un viņu saimnieki apmainījās ar lomām. Saimnieki kalpoja vergiem.

## Skatīt arī
* Saturns aprij savus bērnus
Martīna Mažvīda katehisms

[250px|right|thumb|Viens no diviem saglabājušamies katehisma eksemplāriem, [Viļņas Universitātes bibliotēka]]

**Martīna Mažvīda katehisms** () ir Martīna Mažvīda lietuviski sarakstīta un Hansa Veinreiha 1547. gada 8. janvārī Kēnigsbergā iespiesta grāmata. Tā ir pirmā zināmā grāmata lietuviešu valodā.

Katehismā ietilpst 5 lapaspuses ar priekšvārdu latīņu valodā un 5 lapaspuses ar priekšvārdu lietuviešu valodas dzejā, kā arī 4 lapaspušu ābece, 23 lapaspušu katehisms, kura pamatavots ir poļa Jana Sekluciana 1545. gada katehisms un 11 dziesmas, kas galvenokārt ņemtas no Sekluciana dziesmu grāmatas poļu valodā.

Grāmatas izdošanas izmaksas sedza no kunigaiša kases. Katehisma tirāža bija 200—300 eksemplāru. Liela tās daļa gan palika nerealizēta, jo draudžu mazā skaita dēļ pieprasījums pēc katehisma nebija liels, un neilgi pēc tam baznīcas vajadzībām tika izdots labāk atbilstošais Baltremeja Vilenta lietuviešu valodā tulkotais Mārtiņa Lutera mazais katehisms „Enhiridions”. 17. gadsimta beigās un 18. gadsimtā Martīna Mažvīda katehisms nokļuva izsolēs. Līdz mūsdienām saglabājušies divi grāmatas eksemplāri, no kuriem viens glabājas Viļņas Universitātes bibliotēkā, bet otrs — Toruņas Universitātē Polijā.

## Pilnais nosaukums

## Atsauces

## Ārējās saites
* Katehisms Viļņas Universitātes bibliotēkā
Lietuviešu alfabēts

**Lietuviešu valodas alfabēts** sastāv no 32 burtiem.
Patskaņus iedala īsajos un garajos.

Latīņu alfabēts Lietuvā nostiprinājās 18. gs. beigās.
Henrihs Graftio

**Henrihs Graftio** (, 1869—1949) bija Daugavpilī (toreizējā Dinaburgā) dzimis Krievijas impērijas, vēlāk PSRS elektroinženieris. Izstrādājis vairāku dzelzceļu elektrifikācijas projektus un HES projektus.

## Dzīvesgājums
[thumb|270px|Graftion projektētā [Volhovas upes hidroelektrostacija (HES).]]
Dzimis 1869. gada 26. decembrī Dinaburgā dzelzceļa līnijas Rīga—Orla inženiera Jozefa Graftio ģimenē, kuras priekšteči 18. gadsimta beigās ieceļojuši Krievijas impērijā no Nīderlandes. 
Mācījās Simferopoles ģimnāzijā, studēja Odesas Jaunkrievijas universitātes Fizikas un matemātikas fakultātē (1888—1892) un Pēterburgas Satiksmes ceļu inženieru institūtā (1892—1896). Pēc tam papildinājās Eiropas valstu un ASV elektrotehniskajos uzņēmumos (1896—1900).

Atgriezies Krievijas impērijā, piedalījās dzelzceļu būves projektos, ierosināja dzelzceļu elektrifikāciju. 1906. gadā H. Graftio vadībā notika Pēterburgas elektrisko tramvaju līniju ierīkošana ar centrālo elektrostaciju. No 1907. gada bija Pēterburgas Elektrotehniskā institūta pasniedzējs.
Pēc Oktobra revolūcijas Ļeņins 1919. gadā akceptēja H. Graftio projektētās hidroelektrostacijas (HES) būves projektu uz Volhovas upes. 1921. gada martā viņu arestēja čeka un apvainoja kontrrevolucionārā sazvērestībā, tomēr pēc Ļeņina iejaukšanās drīz atbrīvoja. HES būvniecību izdevās pabeigt tikai 1926. gada decembrī. Kā Elektrotehniskā institūta profesors H. Graftio piedalījās Krievijas Valsts Elektrifikācijas komisijas (*ГОЭЛРО*) darbā.

1927. gadā Staļins neatbalstīja Graftio projektu par trīspakāpju HES būvi uz Dņepras, tā vietā izvēloties I. Aleksandrova iztrādātu neekonomiskāku viena augsta HES dambja būvi, kas appludināja lielāku platību upes krastos. 
1932. gadā viņu ievēlēja par PSRS Zinātņu akadēmijas īsteno locekli. 1938. - 1945. gadā viņš bija PSRS Elektrostaciju ministrijas galvenais inspektors.
 
Miris Ļeņingradā 1949. gada 30. aprīlī, apglabāts Boļšeohtinskas kapsētā.

## Piemiņa
Daugavpilī H. Graftio vārdā nosaukta iela.

## Atsauces
Tikrīta

**Tikrīta** (, *Tikrīt*) ir pilsēta Irākā, kas atrodas Tigras upes krastā aptuveni 140 km uz ziemeļrietumiem no valsts galvaspilsētas Bagdādes. Tikrīta ir Salāh ed Dīnas muhāfazas administratīvais centrs. 2013. gadā aptuvenais iedzīvotāju skaits pilsētā bija 137 tūkstoši. Tikrīta ir zināma kā Saladīna un Sadama Huseina dzimtā pilsēta. Kopš 2014. gada Tikrīta ir bijusi ierauta konfliktos, kurus izraisījusi Islāma valsts. 2015. gada martā Irāka paziņoja, ka tā ir atguvusi kontroli pār pilsētu.

## Satiksme
Tikrītas pilsētā ir divas mazas lidostas; Tikrītas Austrumu lidosta un Tikrītas Dienvidu lidosta.
## Militārie objekti
Irākas gaisa spēkiem ir bijušas vairākas gaisa bāzes Tikritā: Tikritas Dienvidu gaisa bāze, Tikritas Austrumu gaisa bāze un Al Sahra lidlauks (Tikrīta Gaisa Akadēmija, agrāk *Camp Speicher*).

## Atsauces

## Ārējās saites
129. gads

**129. gads** () bija gads, kas pēc Jūlija kalendāra sākās piektdienā.

## Notikumi

### Nezināms datums
* Romas konsuli bija Publijs Juventijs Celss un Lūcijs Neratijs Marsells.

## Dzimuši
* septembris — Galēns, sengrieķu ārsts, ķirurgs, rakstnieks un filozofs

## Miruši
* Bizantijas Diogēns, Bizantijas bīskaps
* Aleksandrijs Justs, Aleksandrijas bīskaps
Tukša kopa

upright=0.6|thumbnail|Tukšas kopas simbols
**Tukša kopa** ir kopa, kurā nav neviena elementa; kopas apjoms ir nulle. Kopu teorijā tukšu kopu apzīmē ar \emptyset, dažreiz ar \Lambda vai \{\}. Tukšas kopas simbola ∅ unikods ir U+2205.
Slāpekļpaskābe

**Slāpekļpaskābe** (HNO2) ir vāja neorganiska vienvērtīga skābe, kas pastāv tikai atšķaidītos ūdens šķīdumos, kā arī gāzes fāzē. Slāpekļpaskābes šķīdumi ir vāji gaišzilā krāsā. Slāpekļpaskābes sāļus sauc par nitrītiem. Nitrīti ir samērā stabilas, visai toksiskas vielas. Slāpekļpaskābei turklāt piemīt mutagēnas īpašības, jo tā iedarbojas uz organisko savienojumu aminogrupām.

## Molekulas uzbūve
Gāzveida fāzē slāpekļpaskābe pastāv planāru molekulu veidā. Šīm molekulām raksturīga *cis-trans* izomērija. Istabas temperatūrā dominējošā ir *trans* forma. 

## Iegūšana
Rodas, šķīdinot ūdenī slāpekļa(III) oksīdu:
:N2O3 + H2O → 2HNO2

Ja slāpekļpaskābe ir nepieciešama kā reaģents, to var iegūt tieši reakcijas vidē, iedarbojoties uz nātrija nitrītu ar stiprām neorganiskām skābēm:
:NaNO2 + HCl  →  HNO2  +  NaCl

## Īpašības
Slāpekļpaskābe ir stabila tikai vēsos, ļoti atšķaidītos ūdens šķīdumos, citos apstākļos tā sadalās par slāpekļa(IV) oksīdu, slāpekļa(II) oksīdu un ūdeni:
:2HNO2 → NO2 + NO + H2O

NO2 savukārt disproporcionējas par slāpekļpaskābi un slāpekļskābi:
:2NO2 + H2O → HNO3 + HNO2

Tādējādi siltos vai koncentrētos šķīdumos no slāpekļpaskābes rodas slāpekļskābe, ūdens un NO:
:3HNO2 → HNO3 + 2NO + H2O

Ja slāpekļpaskābes šķīdums ir saskarē ar smiltīm, stikla lauskām vai citiem materiāliem ar asām šķautnēm, slāpekļpaskābe sadalās arī aukstos atšķaidītos šķīdumos.

Slāpekļpaskābe reaģē ar aromātiskajiem amīniem, veidojot diazonija sāļus:
:HNO2 + ArNH2 + H+  →  ArN2+ + 2H2O,
:kur Ar nozīmē arilgrupu.

Slāpekļpaskābe viegli reaģē ar alifātiskajiem spirtiem — tā var iegūt alkilnitrītus,  ko lieto medicīnā asinsvadu paplašināšanai:
:(CH<sub>3</sub>)<sub>2</sub>CH−CH<sub>2</sub>−CH<sub>2</sub>−OH + HNO2 → (CH<sub>3</sub>)<sub>2</sub>CH−CH<sub>2</sub>−CH<sub>2</sub>−ONO + H2O

Slāpekļpaskābei piemīt kā reducējošas, tā oksidējošas īpašības. Iedarbojoties uz to ar stipriem oksidētājiem, kā ūdeņraža peroksīdu, hloru, kālija permanganātu, slāpekļpaskābe oksidējas par slāpekļskābi:
:HNO2 + H2O2 → HNO3 + H2O 
:HNO2 + Cl2 + H2O → HNO3 + 2HCl
:5HNO2 + 2KMnO4 + HNO3 → 2Mn(NO<sub>3</sub>)<sub>2</sub> + 2KNO<sub>3</sub> + 3H2O

Savukārt, iedarbojoties uz slāpekļpaskābi ar reducētājiem, tie tiek oksidēti:
:2HNO2 + 2HI → 2NO↑ + I2 + 2H2O

## Izmantošana
Lieto organiskajā sintēzē diazonija sāļu iegūšanai.

## Atsauces

## Ārējās saites
Obliterācija

**Obliterācija** ( — 'aizmiršana, izbeigšana') ir asinsvadu, limfvadu vai doba orgāna aizaugšana, parasti ar saistaudiem.

Asinsvada obliterāciju visbiežāk izraisa ateroskleroze vai hronisks iekaisums (vaskulīts), bet orgāna obliterāciju (piemēram zarnas obliterāciju) — iekaisums vai ievainojums. Ārstē atkarībā no cēloņa.

## Atsauces
Zelta templis

**Zelta templis** jeb **Harmandirsāhiba** (, *Harmandir Sāhib* — ‘Dieva mājoklis’) ir sikhu templis (*gurdwārā*), kas sikhismā ir vissvētākā vieta. Templis atrodas Amritsarā, Pendžābas štatā, Indijā. Tempļa celtniecība sākās 1585. gadā, kad Mogulu impērijā valdīja Akbars Lielais. Tempļa celtniecībai Akbars piektajam sikhu guru Arjunam piešķīra zemi. Tempļa celtniecība beidzās 1604. gadā. Mūsdienu izskatā templis tika pārbūvēts 1764. gadā. Tempļa kupols ir noklāts ar zeltu, no kā arī ir radies šī tempļa nosaukums.
Slāpekļa oksīdi

**Slāpekļa oksīdi** ir slāpekļa un skābekļa binārie savienojumi. Ir pazīstami pieci "klasiskie" slāpekļa oksīdi (divi no tiem bez tam var eksistēt dimēru formā)  un 3 ļoti nestabili "eksotiskie" slāpekļa oksīdi. Ekoloģijā ar terminu 'slāpekļa oksīdi' parasti saprot slāpekļa(II) oksīda NO un slāpekļa(IV) oksīda NO2 summu, ko mēdz apzīmēt ar NOx, atsevišķi izdalot dislāpekļa oksīdu N2O. Bioloģijā, runājot par slāpekļa oksīdu, ar to bieži saprot slāpekļa(II) oksīdu NO. 

* Dislāpekļa oksīds N2O. Bezkrāsaina gāze. Atšķiras no pārējiem slāpekļa oksīdiem ar stabilitāti un nekaitīgumu.
* Slāpekļa(II) oksīds NO. Liela nozīme bioloģijā. Bezkrāsas gāze, kas gaisā ātri oksidējas līdz NO2. Veido nestabilu dimēru N2O2. 
* Slāpekļa(III) oksīds N2O3. Pastāv zemās temperatūrās kā zili kristāli vai tumši zils šķidrums. Reaģē ar ūdeni, rodoties slāpekļpaskābei.
* Slāpekļa(IV) oksīds NO2. Brūna, ļoti indīga gāze. Viegli dimerizējas par bezkrāsainu vielu N2O4.
* Slāpekļa(V) oksīds N2O5. Bezkrāsaini, nestabili kristāli. Reaģē ar ūdeni, rodoties slāpekļskābei.
* Nitrozilazīds N4O jeb NON3. Dzeltenīgs šķidrums, kas pastāv tikai temperatūrās, zemākās par −50 °C. Sadalās par slāpekli un dislāpekļa oksīdu.
* Nitrilazīds N4O2 jeb NO2N3. Pastāv tikai zemās temperatūrās, šķidrā CO2 izšķīdinātā veidā. Viegli sadalās par dislāpekļa oksīdu.
* Trinitramīds N(NO2)3 jeb N4O6. Pirmo reizi iegūts 2010. gadā, pastāv tikai šķīdumos, cietās fāzes stabilitāte nav vēl zināma.

* Oksatetrazols N4O. Hipotētiska heterocikliskajiem savienojumiem līdzīga viela ar aromātiskām īpašībām. Oksatetrazola pieclocekļu gredzenā ir četri slāpekļa un viens skābekļa atoms.


Attēls:Nitric-oxide-3D-vdW.png|Slāpekļa(II) oksīds, NO
Attēls:Nitrogen-dioxide-3D-vdW.png|Slāpekļa(IV) oksīds, NO2
Attēls:Nitrous-oxide-3D-vdW.png|Dislāpekļa oksīds, N2O
Attēls:Dinitrogen-trioxide-3D-vdW.png|Slāpekļa(III) oksīds, N2O3
Attēls:Dinitrogen-tetroxide-3D-vdW.png|Slāpekļa(IV) oksīda dimērs, N2O4
Attēls:Dinitrogen-pentoxide-3D-vdW.png|Slāpekļa(V) oksīds, N2O5
Attēls:Trinitramide-3D-spacefill.png|Trinitramīds, N(NO2)3


## Atsauces
Vīnes konvencija par ceļu satiksmi

thumb|Valstis, kuras parakstījušas Vīnes konvenciju par ceļu satiksmi:<br />
Gaiši zaļš — parakstījušas un ratificējušas;<br />
Zaļš — parakstīja, taču neratificēja;<br />
Dzeltens — tikai parakstīja;<br />
Sarkans — atsauca parakstu;<br />
Pelēks — neparakstīja.
**Vīnes konvencija par ceļu satiksmi** — starptautisks līgums, kas parakstīts ar mērķi uzlabot ceļu satiksmes drošību, izmantojot satiksmes noteikumu standartizāciju. Konvencija tika izstrādāta UNESCO konferences laikā 1968. g. no 7. līdz 8. novembrim, Vīnē. Tajā pašā laikā konference ir izstrādājusi Vīnes konvenciju par ceļa zīmēm un signāliem. Pirms Vīnes konvencijas 1949.g. un vēl aizvien darbojās Ženēvas konvencijas (valstu saraksts nodaļā zemāk).

## Ženēvas grozījumi un turpmāka jaunu valstu pievienošanās
Vēlāk, 1971. gada 1. maijā, līgums tika grozīts Ženēvā.

To valstu saraksts, kuras pašlaik ir pievienojušās 1968. gada Vīnes konvencijai ir: Austrija, Armēnija, Azerbaidžāna, Bahamu salas, Bahreina, Baltkrievija, Beļģija, Bulgārija, Bosnija un Hercegovina, Gajāna, Gana, Brazīlija, Grieķija, Gruzija,  Dānija, Lielbritānija, Ungārija, Vācija, Venecuēla, Kongo Demokrātiskā Republika, Zimbabve, Izraēla, Indonēzija, Irāna, Spānija, Itālija, Kazahstāna, Kirgizstāna, Kostarika, Kotdivuāra, Kuba, Kuveita, Latvija, Lietuva, Luksemburga, Ziemeļmaķedonija, Meksika, Maroka, Monako, Nigēra, Norvēģija, Apvienotie Arābu Emirāti, Pakistāna, Polija, Portugāle, Korejas Republika , Moldovas Republika, Padomju Savienība (Krievija), Rumānija, Sanmarīno, Seišelu salas, Senegāla, Slovākija, Slovēnija, Tadžikistāna, Taizeme, Turkmenistāna, Uzbekistāna, Ukraina, Urugvaja, Filipīnas, Somija, Francija, Horvātija, Centrālāfrikas Republika, Čehijas Republika, Čīle, Šveice, Zviedrija, Ekvadora, Igaunija, Dienvidāfrika, Dienvidslāvija.

## Latvijas vadītāja apliecības atzīšana
Konvencijas dalībnieces atzīst Latvijas vadītāja apliecību bez nepieciešamības saņemt papildus starptautisko sertifikātu.

## 2006. g. atjaunotais apliecības formāts
2006.g. 28. martā tika pieņemts jauns nacionālo apliecību noformēšanas formāts un visām konvencijas dalībvalstīm 5 gadu laikā bija tam jāpielāgojas. Vadītāja apliecības, kas izdotas Latvijā, atbilst jaunajām prasībām.

## Valstis, kuras aprobežojās tikai ar 1949. g. Ženēvas konvenciju
Valstis, kas parakstījušas tikai Ženēvas Konvenciju par ceļu satiksmi 1949. gadā ir: Austrālija, Albānija, Alžīrija, Andora, Argentīna, Bangladeša, Beliza, Benina, Botsvāna, Vatikāns, Haiti, Gambija, Gvatemala, Gibraltārs, Honkonga, Grenada, Dominikānas Republika, Ēģipte, Rietumsamoa, Indija, Jordānija, Īrija, Īslande, Kambodža, Kanāda, Kipra, Ķīna, Kongo, Laosa, Libāna, Lesoto, Mauritānija, Madagaskara, Malāvija, Malaizija, Mali, Malta, Namībija, Nīderlande, Jaunzēlande, Jaunkaledonija, Papua-Jaungvineja, Paragvaja, Peru, Ruanda, Svatini Karaliste, Sentvinsenta un Grenadīnas, Singapūra, Sīrija, Amerikas Savienotās Valstis, Sjerraleone, Taivāna, Tanzānija, Togo, Trinidāda un Tobāgo, Tunisija, Turcija, Uganda, Fidži, franču Polinēzija, Jamaika, Japāna.

## Atsauces
Ovation Hollywood

***Ovation Hollywood*** (iepriekš **Holivudas un Hailendas centrs** ()) ir tirdzniecības centrs un izklaides komplekss Holivudā, Losandželosā. Centrā 36 000 m2 aizņem Ķīniešu teātris TCL un ''Dolby'' teātris (iepriekš zināms kā *Kodak* teātris), Amerikas Kinoakadēmijas balvas pasniegšanas vieta. Pirms tirdzniecības un izklaides centra uzbūvēšanas, šajā vietā atradās viesnīca *[[Hollywood Hotel]]*. Gar centru ved Holivudas Slavas aleja, kas ir visapmeklētākā vieta Losandželosā.

Pretī centram pāri Holivudas bulvārim atrodas teātris ''El Capitan'', ziemeļos redzami Holivudas kalni un Holivudas zīme, rietumos Santamonikas kalni un austrumos Losandželosas centrs. Kompleksa centrā atrodas masīvs trīsstāvu pagalms, kas veidots iedvesmojoties no Deivida Vorka Grifita filmas "Neiecietība" Babilonijas ainas.

Tirdzniecības centrā ir vairāk kā 70 veikali un 25 restorāni, kā arī boulinga zāle, vairākzāļu kinoteātris un naktsklubs.

## Atsauces

## Ārējās saites

*
Hercogs (nozīmju atdalīšana)

**Hercogs** () var būt:

* hercogs — aristokrātisks tituls;
* Ichaks Hercogs — Izraēlas prezidents no 2021. gada;
* Romāns Hercogs — Vācijas prezidents no 1994. līdz 1999. gadam;
* Verners Hercogs — vācu kinorežisors, producents, scenārists un operas režisors.
Hlorapskābe

**Hlorapskābe** (HClO) ir ļoti vāja vienvērtīga skābekli un hloru saturoša neorganiska skābe, kurā hlors atrodas oksidēšanas pakāpē +1. Hlorapskābe pastāv tikai ūdens šķīdumos un ir ļoti nestabila.  Saules gaismā hlorapskābe sadalās dažu sekunžu laikā. Hlorapskābes sāļus sauc par hipohlorītiem, tie ir samērā stabili. Hlorapskābe ir tik vāja skābe, ka to izspiež no sāļiem pat ogļskābe. Koncentrēti hlorapskābes šķīdumi ir zaļgandzeltenīgi, bet vājāki — bezkrāsaini. Tiem ir ļoti asa smaka.

## Iegūšana
Iegūst, šķīdinot ūdenī hloru vai hlora(I) oksīdu:
:Cl2 + H2O → HClO + HCl 
:Cl2O + H2O → 2HClO

Lai iegūtu tīru hlorapskābes šķīdumu, hloru laiž dzīvsudraba(II) oksīda ūdens suspensijā:
:2Cl2 + H2O + HgO → 2HClO + HgCl<sub>2</sub> 
Reakciju veic, dzesējot ar ledu. Kad viss HgO izreaģējis, radušos šķīdumu destilē vakuumā, sargājot no saules gaismas. Palikušo hloru aizvāc no destilāta, laižot tam cauri CO2.

Var arī vispirms iegūt hlora(I) oksīdu, laižot hloru cauri HgO suspensijai tetrahlorogleklī:
:2Cl2 + HgO → HgCl2 + Cl2O
Atdala HgCl2 nogulsnes un apstrādā iegūto hlora(I) oksīda šķīdumu tetrahlorogleklī ar ledusaukstu ūdeni. Šādi var iegūt hlorapskābi ar koncentrāciju pat virs 50%, turklāt tā ir brīva no hlora, hlorīdjoniem un dzīvsudraba joniem.

## Īpašības
Ūdens šķīdumos daļēji disociē H+ un ClO− jonos.
:HClO ⇄  OCl− + H+ 

Pat atšķaidītos ūdens šķīdumos hlorapskābe lēnām sadalās par hlorūdeņradi un atomāro skābekli, tādēļ tā ir spēcīgs oksidētājs:
:HClO → HCl + O 

Reaģē ar sālsskābi, veidojot gāzveida hloru (reakcija ir apgriezeniska):
:HOCl + HCl → H2O + Cl2

## Bioloģiskā nozīme
Ir atklāts, ka hlorapskābi spēj ģenerēt neitrofilie leikocīti, lai izmantotu to baktēriju iznīcināšanā. Hlorapskābe veidojas hlorīdjonu peroksidācijas procesā, ko nodrošina ferments mieloperoksidāze.

## Izmantošana
Hlorapskābi un hipohlorītus lieto kā balinošus līdzekļus, kā arī sanitāriem nolūkiem. Organiskajā sintēzē izmanto hlorhidrīnu iegūšanai no alkēniem.

## Skatīt arī
* Hlorkaļķi
* Hlorūdens
* Nātrija hipohlorīts

## Atsauces

## Ārējās saites
UTC+11:30

**UTC+11:30** ir identifikators laika nobīdei no UTC par +11:30. Šo laiku kā standarta laiku ir izmantojusi Norfolkas Sala un Jaunzēlande, bet tā vairs netiek lietota.

## Izmantošana
1868. gadā Jaunzēlande kļuva par pirmo valsti pasaulē, kas izmantoja vienotu laiku visā valstī. Tas tika balstīts uz 172° 30' austrumu garumu, kas ir 11 stundas un 30 minūtes priekšā Griničas laikam. Šis laiks bija zināms kā **Jaunzēlandes vidējais laiks (NZMT)**. Mūsdienās tas būtu vienā laika zonā, kura pašlaik ir UTC+11:30. 1946. gadā Jaunzēlandes laiks mainījās no NZMT uz Jaunzēlandes standarta laiku (NZST), kas ir GMT+12:00. Kopš 1928. gada Jaunzēlande NZST izmantoja kā vasaras laiku.

Līdz 2015. gada 4. oktobrim Norfolkas Salas standarta laiks (**NFT**) bija UTC+11:30, kad tas tika mainīts uz UTC+11:00.

## Ārējās saites
* Pilsētas, kas šobrīd izmanto UTC+11:30

## Atsauces
Golovkina

**Golovkina** ir ciems Alūksnes novada Pededzes pagastā. Atrodas pagasta centrālajā daļā 3 km no pagasta centra Pededzes, 31 km no novada centra Alūksnes un 232 km no Rīgas.

Apdzīvotā vieta atrodas pie autoceļa V394.

## Atsauces
Vladimirs Malahovs (šahists)

**Vladimirs Malahovs** (; dzimis  Ivanovā) ir Krievijas starptautiskais lielmeistars šahā (1998).

## Biogrāfija
1992. gadā Duisburgā izcīnījis sudraba medaļu Pasaules junioru šaha čempionātā U12 vecuma grupā, bet 1993. gadā Bratislavā uzvarējis Pasaules junioru šaha čempionātā U14 vecuma grupā. Divus gadus pēc kārtas uzvarējis Budapeštas starptautiskajos šaha turnīros (1995, 1996). 1998. gadā uzvarējis Minskas, bet 2000. gadā Dženovas starptautiskajos šaha turnīros.

Divas reizes piedalījies Pasaules šaha čempionātos pēc izslēgšanas sistēmas, kuros abas reizes izstājies 2. kārtā (2000, 2004). 2003. gadā Stambulā izcīnījis sudraba medaļu Eiropas individuālajā šaha čempionātā. 2005. gadā Hantimansijskā Pasaules kausa izcīņā šahā ierindojies 11. vietā un iekļuvis Pasaules šaha čempiona izcīņas cikla pretendentu mačos. 2007. gadā Elistā pretendentu maču 1. kārtā piekāpies Aleksandram Griščukam.

Divas reizes uzvarējis Eiropas šaha klubu kausa izcīņā: 2001. gadā Noriļskas kluba *Norilsky Nikel* sastāvā, bet 2008. gadā Sverdlovskas apgabala kluba *Ural* sastāvā. 2007. un 2008. gadā Helsingērā uzvarējis starptautiskajā šaha festivālā *Politiken Cup*. 2009. gadā Budvā (Melnkalne) izcīnījis sudraba medaļu Eiropas individuālajā šaha čempionātā, bet 2012. gadā Plovdivā kļuvis par šī turnīra bronzas laureātu.

2025. gada oktobrī Maskavā ierindojies 7. vietā Krievijas šaha čempionāta superfinālā.

Pārstāvējis Krievijas komandu lielākajos komandu šaha turnīros:
* Pasaules šaha olimpiādē piedalījies 2010. gadā un komandu vērtējumā izcīnījis sudraba medaļu;
* Pasaules komandu šaha čempionātā piedalījies 2010. gadā un gan komandu, gan individuālajā vērtējumā izcīnījis zelta medaļas.

Par panākumiem turnīros FIDE 1995. gadā Malahovam piešķīrusi starptautiskā meistara (IM), bet 1998. gadā - starptautiskā lielmeistara (GM) nosaukumu.

2004. gadā beidzis Maskavas Valsts universitātes fizikas fakultāti. Strādājis atomfizikas nozarē.

## Atsauces

## Ārējās saites
Zahars Jefimenko

**Zahars Jefimenko** (; dzimis  Makijivkā) ir Ukrainas starptautiskais lielmeistars šahā (2002).

## Biogrāfija
1999. gadā uzvarējis Pasaules junioru šaha čempionātā U14 vecuma grupā. 2005. gadā izcīnījis sudraba medaļu Ukrainas šaha čempionātā. 2006. gadā kļuvis par Ukrainas šaha čempionāta uzvarētāju.

Daudzu starptautisko šaha turnīru uzvarētājs, tajā skaitā uzvarējis vai dalījis pirmo vietu turnīros Hengelo (Nīderlande), Kramatorskā, Doneckā (visi 2001), Firtē (2002), Hastingsā (Anglija, 2004), Monreālā (2004), Gibraltārā (2005), Menas Salā (2007). 2011. gadā uzvarējis Eiropas šaha kluba kausa izcīņā Sanktpēterburgas šaha kluba sastāvā.

Trīs reizes piedalījies Pasaules kausa izcīņās šahā pēc izslēgšanas sistēmas, kurās 2005. gadā ticis līdz 3. kārtai, 2009. gadā izstājies 1. kārtā, bet 2011. gadā 3. kārtā zaudējis Ruslanam Ponomarjovam.

Pārstāvējis Ukrainas komandu lielākajos komandu šaha turnīros:
* Pasaules šaha olimpiādēs piedalījies 3 reizes (2006-2010). Komandu vērtējumā izcīnījis zelta (2010) medaļu. Individuālajā vērtējumā izcīnījis sudraba (2010) medaļu;
* Eiropas komandu šaha čempionātos piedalījies 4 reizes (2003, 2009-2013). Komandu vērtējumā izcīnījis bronzas (2009) medaļu;
* Pasaules komandu šaha čempionātā piedalījies 2011. gadā. Komandu vērtējumā izcīnījis bronzas medaļu.

Par panākumiem turnīros FIDE 2001. gadā Jefimenko piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.

## Atsauces

## Ārējās saites
Vitālijs Teterevs

**Vitālijs Teterevs** (; dzimis  Novopolockā) ir Baltkrievijas starptautiskais lielmeistars šahā (2007).

## Biogrāfija
2002. gadā Kobrinā uzvarējis Baltkrievijas junioru šaha čempionātā U20 vecuma grupā. No 1995. līdz 2002. gadam pārstāvējis Baltkrieviju Eiropas un Pasaules junioru šaha čempionātos dažādās vecuma grupās. Uzvarējis vai dalījis pirmo vietu starptautiskajos šaha turnīros Orlā (2002), Pluņģē (2003), Zaporižjā (2004), Klaipēdā (2005, 2006), Zveņigorodā (Krievija, 2007).

Pārstāvējis Baltkrievijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (2010-2012). Individuālajā vērtējumā izcīnījis zelta (2010) medaļu;
* Eiropas komandu šaha čempionātā piedalījies 2013. gadā.

Par panākumiem turnīros FIDE 2007. gadā Teterevam piešķīrusi starptautiskā lielmeistara (GM) nosaukumu.

## Atsauces

## Ārējās saites
Malahovs

**Malahovs** (, no personvārda Malahija (*Малахия*); sieviešu dzimtē **Malahova** *(Мала́хова)*) ir krievu cilmes uzvārds. Cilvēki ar šo uzvārdu:

* Jeļizaveta Malahova (*Ліза Хікматівна Малахова*; 1993) — Ukrainas šaha lielmeistare;
* Vladimirs Malahovs (*Владимир Малахов*; 1968) — Krievijas hokejists;
* Vladimirs Malahovs (*Владимир Малахов*; 1980) — Krievijas šaha lielmeistars.
Emīls Sutovskis

**Emīls Sutovskis** (; dzimis  Baku) ir Izraēlas starptautiskais lielmeistars šahā (1996).

## Biogrāfija
Pēc PSRS sabrukuma kopā ar ģimeni pārcēlies uz Izraēlu. 1995. gadā izcīnījis sudraba medaļu Eiropas junioru šaha čempionātā U20 vecuma grupā, bet 1996. gadā Medeljinā uzvarējis Pasaules junioru šaha čempionātā U20 vecuma grupā. 1997. gadā uzvarējis starptautiskajos šaha turnīros Hogevēnā (Nīderlande) un Buenosairesā. Vēlākajos gados kļuvis par daudzu starptautisko šaha turnīru uzvarētāju, tajā skaitā uzvarējis Esenē (1999), Hastingsā (2000), Milana Vidmāra memoriālā Slovēnijā (2003), Reikjavikā (2004), Gibraltārā (2005), *Aeroflot Open* Maskavā (2005). 2004. gadā Pamplonas starptautiskajā šaha turnīrā dalījis pirmo vietu ar Lūku Makšeinu un Migelu Iljeskasu. 2001. gadā Ohridā uzvarējis Eiropas individuālajā šaha čempionātā. 2003. gadā uzvarējis pirmajā Eiropas interneta šaha čempionātā. 2007. gadā Drēzdenē ieņēmis 2. vietu Eiropas individuālajā šaha čempionātā. 2012. gadā Baku komandas *SOCAR* sastāvā uzvarējis Eiropas šaha klubu kausa izcīņā.

Divas reizes piedalījies Pasaules šaha čempionātos pēc izslēgšanas sistēmas: 2000. gadā Ņūdelī zaudējis 1. kārtā, bet 2001. gadā ticis līdz 3. kārtai, kurā zaudējis Vasiļam Ivančukam. 2005. gadā piedalījies Pasaules kausa izcīņā šahā, kurā 3. kārtā zaudējis Etjēnam Bakro.

Pārstāvējis Izraēlas komandu lielākajos komandu šaha turnīros:
* Pasaules šaha olimpiādēs piedalījies 9 reizes (1996-2006, 2010-2014). Komandu vērtējumā izcīnījis bronzas (2010) medaļu. Individuālajā vērtējumā izcīnījis zelta (2010) medaļu;
* Eiropas komandu šaha čempionātos piedalījies 7 reizes (1997, 2001-2011). Komandu vērtējumā izcīnījis 2 sudraba (2003, 2005) medaļas. Individuālajā vērtējumā izcīnījis zelta (2003), sudraba (2005) un bronzas (2003) medaļas;
* Pasaules komandu šaha čempionātā piedalījies 4 reizes (2005-2011, 2015). Individuālajā vērtējumā izcīnījis sudraba (2010) medaļu.

Par panākumiem turnīros FIDE 1993. gadā Sutovskim piešķīrusi starptautiskā meistara (IM), bet 1996. gadā - starptautiskā lielmeistara (GM) nosaukumu.

## Atsauces

## Ārējās saites
Viktors Mihaļevskis

**Viktors Mihaļevskis** (; dzimis  Gomeļā) ir Izraēlas starptautiskais lielmeistars šahā (1996).

## Biogrāfija
Divas reizes uzvarējis Izraēlas junioru šaha čempionātā U20 vecuma grupā (1991, 1992). 1996. gadā Jeruzalemē dalījis 1.-3. vietu Izraēlas šaha čempionātā. 1998. gada Izraēlas šaha čempionātā izcīnījis sudraba medaļu. 2014. gadā Beerševā uzvarējis Izraēlas šaha čempionātā.

Daudzu starptautisko šaha turnīru laureāts, tajā skaitā uzvarējis Sansalvadorā (2002), *Calvia International Open* (Spānija, 2007), Monreālas *Canadian Open* (2008), Kalgari *International Chess Classic* (2010), Hogevēnas *Unive Hoogeveen Chess Festival* (Nīderlande, 2014).

Pārstāvējis Izraēlas komandu lielākajos komandu šaha turnīros:
* Pasaules šaha olimpiādēs piedalījies 2 reizes (2006, 2010). Komandu vērtējumā izcīnījis bronzas (2010) medaļu;
* Eiropas komandu šaha čempionātā piedalījies 2009. gadā.

Par panākumiem turnīros FIDE 1993. gadā Mihaļevskim piešķīrusi starptautiskā meistara (IM), bet 1996. gadā - starptautiskā lielmeistara (GM) nosaukumu.

## Atsauces

## Ārējās saites
Lejas Bulāna

**Lejas Bulāna** (), arī **Bulanka**, ir latviešu dibināts ciems Krievijas Federācijas Krasnojarskas novada Karatūzas rajona Motorskas ciema padomes teritorijā. Atrodas Sajānu kalnu tuvumā, Kebežas un Bulankas upju krastos. Atbilstoši oficiālajiem 2012. gada statistikas datiem ciemā ir 92 iedzīvotāji. Latvijas zinātnieku 2015. gada ekspedīcijas materiālos minēts, ka to ir vien 42, "no tiem — 20 latvieši, kuri labi prot un joprojām ikdienā lieto latviešu valodu".

## Vēsture
1858. gadā, kad ciems tika dibināts, administratīvi tas atradās Jeņisejas guberņā Minusinskas apvidū.

19. gadsimta beigās Lejas Bulāna bija lielākais latviešu ciems Sibīrijā.

PSRS Lielā terora laikā NKVD "Latviešu operācijas" genocīdā 1937. un 1938. gadā represēta aptuveni desmitā daļa ciema iedzīvotāju — 114 cilvēki no kuriem teju visi nošauti. Pēc Josifa Staļina nāves visi reabilitēti.

Ciemā savulaik bija piecas paralēlas apdzīvotas ielas, luterāņu dievnams, skola, bērnudārzs, krogi un veikali, kas, mainoties politiskajiem režīmiem un sarūkot iedzīvotāju skaitam, slēgti vai darbību apturējuši.

Mūsdienās darbojas tikai bibliotēka, kas pilda gan kultūras nama, gan baznīcas, gan ziemā arī medpunkta funkcijas. Bulāniešus var satikt blakus esošajos lielākajos ciemos un pilsētās — Motorskā, Jermakovskā, Karatūzā un Minusinskā —, citos Krievijas reģionos. Daži dzīvo arī Latvijā, Lielbritānijā un ASV.

Lejas Bulāna atdzīvojas Vasarsvētkos un Jāņos, kad kopā sabrauc ciemu atstājušie latvieši, lai kapsētā pieminētu savus senčus, upes krastā iekurtu Jāņu ugunskurus, satiktu radus, senus un kaimiņus. Jāņi tiek svinēti pēc vecā stila 6. jūlijā, Vasarsvētki — atbilstoši pareizticīgo kalendāram.

## Atsauces
2017. gada Bērnu Eirovīzijas dziesmu konkurss

**2017. gada Bērnu Eirovīzijas dziesmu konkurss** (; ) bija 15. ikgadējais Bērnu Eirovīzijas dziesmu konkurss, kas norisinājās Tblisi Sporta pilī, Gruzijas galvaspilsētā Tblisi.

Konkursā piedalījās 16 valstis, ieskaitot Portugāli, kas atgriezās pēc 11 konkursu pārtraukuma. No konkursa izstājās Bulgārija un Izraēla. Konkursā uzvarēja Krievija.

## Norises vieta
[200px|thumb|[Tblisi Sporta pils — 2017. gada Bērnu Eirovīzijas dziesmu konkursa norises vieta|left]]
2017. gada februārī EBU paziņoja to, ka 2017. gada Bērnu Eirovīzijas dziesmu konkurss notiks Gruzijā. Šī būs pirmā reize, kad konkurss notiks Gruzijā, lai arī Gruzija konkursā ir uzvarējusi 3 reizes. 2017. gada 26. februārī tika paziņots, ka konkurss norisināsies Gruzijas galvaspilsētā Tblisi, bet 16. martā tika paziņots, ka konkurss notiks Tblisi Sporta pilī.

## Formāts
2016. gada Bērnu Eirovīzijas dziesmu konkursa uzvarētāja preses konferences laikā Juns Ūla Sanns - konkursa koordinātors paziņoja to, ka EBU aicina dalībvalstīm pieteikties rīkot konkursu, kas notiks 2017. gada 26. novembrī. Gruzijas Publiskais pārraidītājs 2016. gada 22. novembrī paziņoja to, ka viņi ir sākuši pārrunas ar EBU saistībā ar konkursa rīkošanu.

### Vizuālais dizains
2017. gada 12. maijā Gruzijas publiskais pārraidītājs un Eiropas Raidorganizāciju Savienība paziņoja to, ka konkursa sauklis būs "Shine Bright" ("Spīdi spoži"). Detaļas par logo un vizuālo dizainu arī tika apspriestas konferences laikā.

## Dalībvalstis
Konkursā piedalījās 16 valstis.:

## Atsauces
Amazing America with Sarah Palin

***Amazing America with Sarah Palin*** ir amerikāņu politiķes Sāras Peilinas vadīts ārvides realitātes televīzijas šovs. Peilina šovu vada kopā ar Džeriju Kerolu, aktieri Marku Kristoferu Laurensu un televīzijas šovu vadītāju Beniju Spaisu. Šovu veido uzņēmums *[[Pilgrim Films and Television]]*. Kanāls *[[Sportsman Channel]]* ir iegādājies 12 sērijas no abām pārraides sezonām. 2014. gada sezona palīdzēja kanālam gūt "papildu trīs ciparus" pie tā skatītāju skaita. *Amazing America with Sarah Palin* otrās sezonas pirmizrāde notika 2015. gada 15. janvārī, un pēc sezonas piektās sērijas 12. februārī šovs noslēdzās.

## Atsauces
Finanšu nozares arodbiedrība

**Finanšu nozares arodbiedrība** ir neatkarīga sabiedriska organizācija, kas
uz brīvprātības principiem apvieno biedrus (darba ņēmējus,
pašnodarbinātos un uzņēmējus), kuri darbojas finanšu un
kapitāla tirgus sfērā, kā arī komercsabiedrībās, uzņēmumos,
iestādēs vai organizācijās, kas apkalpo minēto sfēru vai
izmanto tās pakalpojumus.

Finanšu nozares arodbiedrības mērķis – savu biedru darba, ekonomisko,
profesionālo, sociālo tiesību un interešu aizstāvēšana,
pārstāvēšana un veicināšana.

FNA darbojas kopš 2012. gada un pašlaik apvieno vairākus simtus biedru no vairākām Latvijas finanšu institūcijām.

## Atsauces

## Ārējās saites
*